b'\n_START_ARTICLE_\nDen norske Tilskuer\n_START_PARAGRAPH_\nDen norske Tilskuer var navnet p\xc3\xa5 to tidsskrifter som utkom p\xc3\xa5 1800-tallet i Norge._NEWLINE_P\xc3\xa5 slutten av 1700-tallet fantes det et tidsskrift med navnet Den danske Tilskuer i Danmark. Dette navnet var en etterligning av det engelske Spectator.\n_START_SECTION_\nDen norske Tilskuer i Bergen\n_START_PARAGRAPH_\nFra 1817 til 1821 utga Jonas Rein, Christian Magnus Falsen og Herman Foss tidsskriftet Den norske Tilskuer fra Bergen. Hjalmar Christensen omtaler det som \xc2\xabdet betydeligste periodiske Skrift, som udkommer udenfor Kristiania i dette f\xc3\xb8rste Udviklingsstadium af det 19de Aarhundredes norske Aandsliv\xc2\xbb. Men Den norske Tilskuer opph\xc3\xb8rte da Jonas Rein d\xc3\xb8de i 1821, og Falsen og Foss beveget seg bort fra hverandre i politiske anskuelser.\n_START_SECTION_\nDaas norske Tilskuer\n_START_PARAGRAPH_\nFra 1851 til 1853 utga Ludvig Kristensen Daa et tidsskrift som gjenopptok navnet Den norske Tilskuer. Her skrev Bernhard Roggen en del litteraturkritikk.'